cyanic-selkie/wikianc huggingface dataset:
Kartago
Yndieling Punysk Kartago
Yn it noarden fan de stêd wie de sitadel op de heuvel Byrsa dêr't by de fal fan Kartago yn 146 f.Kr. in fûle slach levere waard. Op Byrsa stiene in stikmannich timpels. Se wiene frij ienfâldich, want ûnder Egyptysk ynfloed kaam it idee dat de goaden in hûs nedich hiene. It wiene fierders gjin grutte hillichdommen. De timpel fan Esmun stie boppe-oan sechtich treppen en de timpel fan Tanit stie op de eastlike helling fan de heuvel. Ek stiene der lúkse huzen op Byrsa.
Besuden de sitadel wie de tofet, in âld en bysûnder begraafplak, dat doe't it oanlein waard bûten de stêd lei. Dêr wie it "Hillichdom fan Tanit" fêstige dêr't in stikmannich stêlen mei ynskripsjes derop yn stiene. Yn guon fan dy grêven waarden bonken fan bern fûn, dêr't letter fan tocht waard dat der berne-offers makke waarden. Ek koe't in bernebegraafplak west hawwe.
It merkplein (agora) wie tusken Byrsa en de haven situearre. Dat wie it sintrale hannelsplak fan de stêd. Dat plein hie njonken in merkefunksje ek in politike en religieuze funsje. Oan it plein stiene alters en riedhuzen en de hearskjende suffeten hiene harren residinsje dêr ek. Ek wiene der oare lytsere pleinen oan de râne fan de stêd by de poarten boud. Der wiene lange, smelle, rjochte strjitten dy't op al dy pleinen útkamen. De wiken dêr't dy strjitten trochhinne rûnen waarden as ien hiel ûntwurpen. Troch de hichteferskillen waarden der treppen yn de strjitten oanlein, lykas de sechtich treppen dy't nei de timpel fan Esmun laten. De huzen wiene tige ienfâldich opset; it wiene fjouwer- of rjochthoekige blokken, dêr't de muorren fan mei kalk ferve waarden. Yn it midden fan it hûs wie in binnenplak mei iepenloft. Letter feroare dat justjes, doe't de Grykske ynfloed grutter waard. Doe kamen der huzen mei rôze semint en stikjes moarmer deryn. Kartago hie ek heechbou, in soarte fan de hjoeddeistige flatgebouwen. Dy heechbou moast wol seis ferdjippings hân hawwe, neffens in Grykske skriuwer út de Aldheid. Mar hoe't se der útsjoen hawwe is fierder net folle oer bekend.
Troch hellenistyske ynfloed hie Kartago ek in ôffiersysteem fan goaten foar ôffalwetter, lykwols net sa sekuer as dy fan de Romeinen. De begraafplakken leine justjes bûten de stêd, fier fan de ûnderstêd. Dy tsjinnen as in soarte park en grutte grêfmonuminten kamen net folle foar.
Romeinsk Kartago
thumb|Kaart fan de noch besteande Romeinske gebouwen yn it hjoeddeistich Kartago thumb|Ruïnen fan it [[amfiteäter]] Hast alle Punyske gebouwen waarden by de Romeinske oermastering fan Kartago oan de ein fan de Tredde Punyske Oarloch ferwoastge. De hjoeddeistige kunde fan de Punyske arsjitektuer komt benammen fan opgravings. Likernôch 100 jier nei de ferwoastging fan Kartago bouden de Romeinen op de âlde ruïnen in nij Kartago mei grutte gebouwen, teäters, filla's en termen. It waard wer in woltierige stêd en de measte ruïnen dy't hjoed-de-dei te sjen binne, kommen ek fan de Romeinske tiid.
Yn de Punyske tiid wie de heuvel Byrsa, dêr't in sitadel op stie, it mulpunt fan de stêd. De Romeinen bouden dêr harren Forum op. Fierders stiene der timpels, rjochtgebouwen en in biblioteek. Sûnt de ein fan de njoggentjinde iuw stiet dêr de katedraal fan Sint-Louis fan Kartago op it plak fan de eardere timpel fan Asklepios. De katedraal wurdt hjoed-de-dei net mear as tsjerke brûkt.
Noardeastlik fan de Byrsa stiene it Romeinske teäter en it odeion, dat in oerdutsen teäter wie. It teäter koe wol 5000 taskôgers hâlde en komt oarspronklik út de twadde iuw n.Kr., dochs it grutste part fan de hjoeddeistige oerbliuwsels komt fan letter. Fan it odeion is net folle mear fan oer, mar ynskripsjes, dy't oan keizer Septimius Sevearius opdroegen waarden, neame dat it gebou om 200 n.Kr. boud waard.
Benoarden it fillapark is it basilica maiorum, in ierkristlike basilyk út de fyfde iuw mei deselde boufoarm as de âlde Romeinske hannels- en rjochtsgebouwen.
Besúdeasten de teäters lizze oan de kust de termen fan Antoninus Pius. Dy termen waarden yn 162 n.Kr. yn gebrûk naam en wiene it grutste termekompleks bûten Rome. Yn dy termen waarden sport- en ûntspanningsromten en badhuzen ûnderbrocht. It frigidarium (kâlde romte) is 22 by 47 meter en wie oarspronklik 15 meter heech. It tepidarium (waarme romte) en caldarium (hjitte romte) en in swimbad fan 17,5 by 13,5 meter besteane hjoed-de-dei noch. De wetteropslachmarren fan de termen lizze op in heuvel bewesten de teäters. It wetter waard troch in 60 km lange akwadukt oanfierd.
Bewesten Byrsa lei in amfiteäter en waard om 100 n.Kr. hinne boud. It koe wol likernôch 30.000 taskôgers hâlde. Besuden dêrfan wie in hippodroom (hynstebaan) mar dêr is hast neat mear fan oerbleaun.
De twa havens wiene sa goed as itselde as út de Punyske tiid, allinnich mûnen se beide streekrjocht út yn see. Earder hiene de beide havens ien súdlike útgong, mar yn de Romeinske tiid krigen se beide elts in eastlike útgong.
Ekonomy en maatskippij
thumb|Ruïnen fan Kartago thumb|Ruïnen fan Kartago De Punyske kultuer naam de lânboumetoaden fan de Fenysjers oer en pasten dy oan oan de pleatslike Afrikaanske tastân. De hannelshaven fan Kartago waard ûntwikkele nei't de net fier wei lizzende Punyske stêd Utica him al ûntjûn hie. Stadichoan rekke it Afrikaanske plattelân ûnderhearrich oan de Punyske stêden, earst kommersjeel en letter ek polityk. Punyske lâneigeners krigen it behear oer it lânmeitsjen fan oanswettend lân. Mago, dy't earder in generaal yn it leger wie, skreau om 300 f.Kr. hinne in boekwurk fan 28 folumen oer de lânbou, en dat waard letter yn it Gryksk en Latyn oerset. It oarspronklike wurk en de oersettings rekken lykwols ferlern, mar der binne guon fan Mago syn teksten yn oar Latynsk wurk oerlevere. Oliifbeammen, fruitbeammen, wynbou, bijen, fee, skiep, hinnen en lânboureauwen wiene ûnderwerpen dy't Mago behannele. Neffens Mago wiene de lytsere lâneigeners de bêste produsinten. Mei ûnder oaren konsultaasje fan Mago, sa as bygelyks oer it lieden fan wurklju, koene se mei grutte ynspanning in goede opbringst witte te heljen. Se wiene gjin grutboeren, lykas guon eallju út de stêd, dy't filla's mei lân bûtenút hiene en dy't it buorkjen as in alternatyf fan harren saak yn de stêd seagen. Ek wie it plattelân dêr't stedslju gauris mei pensjoen giene.
De wurklju yn de lânbou waarden mooglik as in wurkersklasse sjoen almeast fan Berbersk komôf. It is net wis oft der Berberske lâneigeners njonken de Púnjers wiene, mar guon Berbers waarden al share-croppers, dy't wol oant de helte fan de opbringst ôfstean moasten. Slaven dy't foar it lânwurk brûkt waarden, wiene almeast kriichsfinzenen. Berbers dy't bûten Punysk bestjoer foelen, ferbouden nôt en fokten hynders op. Yn de stêdsteat Kartago wie de befolking sosjaal ferdield yn ferskillende etnyske groepen en ferskillende klassegroepen, sa as tusken hear en feint yn in feodaal stelsel. Dy ûngelikens op it plattelân luts it omtinken fan mooglike fijannen, mar Kartago wist it sosjale ferskil foar in lange tiid baas te bliuwen.
De Kartagers hannelen in soad yn wyn en oliifoalje, dêr't de amfoara's, dy't yn plakken om de Middellânske See hinne fûn waarden, tsjûge fan wiene. Kartaachske lânbouprodukten hiene yn de Aldheid in heech oansjen. Nei de Romeinske bemastering fan Kartago waard de nôtproduksje (weet en koarn) yn Afrika ferhege, mar foel letter yninoar troch konkurrinsje fan Romeinsk Egypte. Dêrnei waarden der om Kartago hinne fannijs mear oliif- en wynhôven opset. Romeinsk Afrika waard ek wol as de nôtskuorre fan it Romeinske Ryk sjoen.
Der waard yn de Aldheid gauris skreaun oer de griene tunen, hôven, fjilden, bewetteringskanalen, beamwâlen en de woltierige plattelânsplakken yn it gea om Kartago hinne.
Hannel en niverheid
thumb|De Fenisyske hannelsrûtes thumb|Tastân yn it Middellânske Seegebiet yn 218 f.Kr. thumb|Skearmessen fan Kartago De keaplju wiene it wichtichste en it meast ferneamde part fan de Kartaachske maatskippij. Hja wiene suver de erfgenamten fan de Fenysyske keaplju yn it westlik Middellânske Seegebiet en dus ek de erfgenamten fan de konkurinsje mei de Grykske keaplju. Syprus wie ien fan de earste plakken dêr't de kommersjele hannel oanmoedige en útdage waard. De Fenysjers lutsen hieltyd mear nei it westen ta, dêr't se nije hannelsposten stiften, lykas Utica en Kartago. De Griken folgen harren nei it westen ta en de konkurrinsje en de rivaliteit tusken harren giene dêrom ek gewoan troch. Lang om let late dat, benammen yn Sisylje ta oarloggen yn de folgjende iuwen. Hoewol't hannelsguod, dat troch de Griken makke waard, fan bettere kwaliteit wie, hannele Kartago nettsjinsteande dat yn gruttere hoemannichten hannelsguod. Dat kaam ta utering yn de Tredde Punyske Oarloch. Doe't de Romeinen Kartago belegeren, wist de stêd yn in koart skoftke tiid in grutte hoemannichte kriichsark te meitsjen, mar it bliek dochs net genôch te wêzen om de Romeinske oermacht de baas te bliuwen.
De hannelssaken fan de Fenisyske en Punyske keaplju wiene gauris famylje-eigendommen. It behear en it wurk yn dy saken waarden troch de famyljeleden útfierd. Harren taken bestiene út: ûnderhâld fan de skippen en it soargjen foar de kapitein en de bemanning. Ek diene se ûnderhannelings oersee om ôfsetmerken te finen foar harren eigen produkten of lânseigen produkten dy't hja ferhannelen. Ek stjoerden se ôffurdigen nei fierder fuort lizzende hannelsplakken en bou dêr kontakten op. Dy ôffurdigen hiene ek wol de taak om warehuzen en beurzen bouwe te litten dêr't de ferfierde produkten tydlik opslein wurde mosten om dêrnei ferhannele wurde te kinnen. Ek waard der nei de mooglikheid sjoen om by hannelsposten delsettings wier te meitsjen. Sa ûntstie der stadichoan in grut hannelsnetwurk. De keaplju genoaten beskerming fan de stêdsteat Kartago, itjinge syn memmestêd Tyrus ek die. Kartago woe in monopoaljeposysje sjen te krijen en dat diene se mei it brûken fan diplomasy of troch geweld.
De tekstylniverheid sette yn Kartago ynearsten út ein yn wenhuzen, mar al rillegau ûntstiene der fabrykjes dêrfoar. Borduerwurken, flierkleden wiene de foarnaamste produkten en Tyrysk poarper waard gauris brûkt foar it meitsjen fan produkten. Ek wiene der metaalferwurkings yn de stêd, dy't kriichsark en ek húshâldprodukten, lykas messen, foarken, skjirren, spegels en skearmessen (allegear yn tomben fûn) makken. Keunstwurk fan metaal befette fazen, lampen, boarden en skalen yn brûns. Oar niverheid bestie út pottebakkerijen, glêsblazers, en smidderijen.
Neffens de Grykske geograaf Strabo (63 f.Kr.-21 n.Kr.) wie Kartago foar syn ûndergong yn 146 f.Kr. in stêd mei likernôch 700.000 ynwenners en hie in alliânsje mei 300 stêden opboud. De Grykske skriuwer Polybius (203-120 f.Kr.) neamde Kartag de "woltierichste stêd yn de wrâld".
Steatsopbou
thumb|Stêle op de [[tofet fan Kartago]] Kartago waard almeast troch in oligargy regearre, dy't út de rykste en wichtichste famyljes bestiene. De Magoniden, en letter de Barkiden wiene ynfloedrike famyljes, en dy leveren de machtichste generaals dy't in soad ynfloed oer de Kartaachske polityk hiene. Aristoteles neamde dat it bestjoer fan Kartago in mingsel fan in monargy, aristokrasy en demokrasy wie. Fan de sechde iuw f.Kr. ôf waarden elts jier twa suffeten keazen, dy't it foech hiene de folksgearkomste en de rie fan âlderlingen foar te sitten. De rie fan âlderlingen joegen de suffeten advys, lykas de Romeinske Senaat dat die. Dat orgaan hie hûnderten leden dy't libbenslang oansteld waarden. Frijkommende plakken waarden opfolle troch leden fan de woltierichste klasse. Guon fan harren koene as de 104 rjochters beneamd wurde. Yn in tiid fan krisis keas de folksgearkomste ien dy't mear foech krige om dy krisis de baas te wurden. It Kartaachsk bestjoersysteem like likernôch op dy fan it Romeinsk systeem.
Religy
De godstsjinst fan de Kartagers waard oernommen fan dy fan de Fenysjers. De haadgod Melkart waard út de memmestêd Tyrus meinommen nei Kartago. Letter waard de fan oarsprong Noardafrikaanske god Tanit de wichtichste god yn Kartago. De godstsjinst, de Baäl, wie berucht om de berne-offers, dy't yn in tiid fan neigean faker dien waarden. Ek yn Kartago waard soks dien, neffens de Romeinske skriuwer Plutarchus. Urnen, dy't yn Tuneezje, Sisylje en Sardynje opgroeven waarden, befetten in soad ferbaarnde bernebonken, mar it bliek dêrby dat it net om berne-offers gie, mar om dea berne of jong ferstoarne bern te gean. De Kartagers hiene neialle gedachten in bysûnder begraafplak foar harren. Dat soe der op wize kinne dat dy grouwélige ferhalen oer it bernemoardzjen yn Kartago gewoan Romeinske propaganda wie.
Star Wars: Episode IV – A New Hope
Star Wars: Episode IV – A New Hope, oarspronklik útbrocht ûnder de titel Star Wars, is in Amerikaanske science fiction-film mei fantasy- en aksjefilmeleminten út 1977. It is it earste diel fan 'e oarspronklike Star Wars-trilogy, de Skywalker Saga-filmsearje en de hiele Star Wars-mediafranchise. De film waard skreaun en regissearre troch George Lucas. De haadrollen waarden spile troch de doe noch folslein ûnbekende akteurs Mark Hamill, Carrie Fisher en Harrison Ford. De titel betsjut "Stjerre-oarloggen: Oflevering IV – In Nije Hoop".
De plot folget de jonge Luke Skywalker, dy't fia de androïden R2-D2 en C-3PO yn 'e kunde komt mei de âlde Jedi-master Obi-Wan Kenobi. Dyselde leart him om de Krêft te manipulearjen, in enerzjyfjild dat talintearre brûkers skynber boppenatuerlike fermogens jaan kin. Luke slút freonskip mei de smokkelder Han Solo en syn Wookiee-ko-piloat Chewbacca en rekket behelle yn 'e opstân fan it Rebelleferbûn tsjin it skrikbewâld fan it Galaktysk Keizerryk. Mei-inoar befrije se de rebelske prinsesse Leia, dy't finzen nommen is troch Darth Vader, de wichtichste trewant fan 'e boasaardige keizer Palpatine, en leverje se de stellen blaudrukken fan 'e Deadsstjer, in reuseftich romtestasjon en massaferneatigingswapen, ôf by de rebellen. Neitiid nimt Luke diel oan in oanfal op 'e Deadsstjer om dy te ferneatigjen.
Doe't Star Wars: Episode IV – A New Hope nei in turbulint produksjeproduksje útbrocht waard, krige er fan 'e filmkritisy fan alle kanten lof taswaaid. Yn 'e bioskopen woeks de film út ta in reuseftich súkses. It wie feitliks de meast opbringende film fan 1977 en teffens de meast opbringende film aller tiden. Star Wars: Episode IV – A New Hope wûn 7 Oscars, in Golden Globe, 2 BAFTA's en 13 Saturn Awards. Yn 1989 wie it ien fan 'e earste 25 films dy't omreden fan kulturele, histoaryske en/of estetyske wearde troch de Library of Congress foar preservearring foar de ivichheid opnommen waarden yn it National Film Registry. Star Wars: Episode IV – A New Hope wurdt tsjintwurdich beskôge as ien fan 'e bêste en ynfloedrykste films út 'e filmskiednis. In folgjend diel út 'e Skywalker Saga, Star Wars: Episode V – The Empire Strikes Back, kaam út yn 1980.
Titel
De film waard yn 1977 oarspronklik útbrocht ûnder de titel Star Wars, mei't doe noch net dúdlik wie oft it in súkses wurde soe of net, en dus oft der ferfolchfilms makke wurde kinne soene of net. Doe't er yn 1981 op 'e nij yn 'e bioskoop útbrocht waard, wie dêr gjin inkele twifel mear oer mooglik. Om 'e film better te ûnderskieden fan 'e ferfolchfilms (wêrfan't Star Wars: Episode V – The Empire Strikes Back doe al útkommen wie), waarden doe mei weromwurkjende krêft de nûmering (Episode IV) en de ûndertitel (A New Hope) tafoege. Hoewol't guon puristen der op steane om 'e film noch altyd koartwei Star Wars te neamen, bestiet der oer it algemien in konsensus dat de tafoegings út 1981 in ferbettering ynhâlde dy't betizing foarkomt.
Plot
Lang ferlyn, yn in Stjerrestelsel fier, fier fuort is in opstân geande tsjin it skrikbewâld fan it Galaktysk Keizerryk. De opstannelingen, feriene yn it Rebelleferbûn, hawwe mei grut ferlies oan libbens de blaudrukken witten te stellen fan 'e Deadsstjer, in reuseftich nij romtestasjon anneks massaferneatigingswapen fan it Keizerryk, dat mei syn superlaserkanon hiele planeten ferneatigje kin. Prinsesse Leia Organa, in lid fan 'e Keizerlike Senaat dy't temûk ek ien fan 'e lieders fan it Rebelleferbûn is, hat de blaudrukken taspile krigen en reizget yn har romteskip halje-trawalje werom nei har thúswrâld Alderaan om se dêr troch te jaan.
De beide androïden bedarje yn 'e woastyn, dêr't it meastepart fan Tatooine mei oerdutsen is. Unienichheid oer de rjochting dy't se út moatte, driuwt harren útinoar, mar se wurde allebeide fongen troch Jawa's, de leden fan in pygmeesk ras fan bûtenierdske wêzens dat lânseigen is op Tatooine. De Jawa's binne rommelsikers en nifelders, dy't ôftanke en stikken rekke masinery gearfandelje en opknappe wylst se yn harren ûnbidich grutte en tige feilige, mar ek hiel traach fuortbewegende sânkrûper troch de woastyn swalkje. De Jawa's ferkeapje de beide androïden oan in pleatslike fochtboer, Owen Lars. Dyselde draacht se oer oan syn omkesizzer en pleechsoan, de njoggentjinjierrige Luke Skywalker, om se nei te sjen en oan it wurk te setten.
Luke is ûngelokkich op 'e pleats fan syn omke Owen en muoike Beru. Net dat er mishannele of op hokfoar manear dan ek misjegene wurdt, mar syn omke besiket fan him in boer te meitsjen, en dat sit gewoan net yn him. Luke bringt syn frije tiid dan ek troch mei it dreamen fan gruttere en bettere dingen. Oer syn âlden wit er suver neat, útsein dat se koart nei syn berte ferstoarn binne. Eltse kear as er dat ûnderwerp oansnije wol, leit omke Owen dêr op besliste wize it near op. As Luke R2-D2 oant it himmeljen is fan alle sân en smoargens dy't de androïde by syn tocht troch de woastyn skipe hat, ûntdekt er in holografyske opname fan prinsesse Leia, dy't help freget oan in Obi-Wan Kenobi. Luke hat dy namme noch nea heard, mar hy ken wol in Ben Kenobi, in âldman dy't as klúzner foarby it begjin fan 'e Dunesee omhúsmannet en troch de pleatslike befolking as net alhiel geastlik ynoarder beskôge wurdt. R2-D2 hâldt út dat hy it eigendom is fan Obi-Wan Kenobi.
Goudbrún
Goudbrún is in kleur dy't yn 'e regel beskôge wurdt as in tint fan brún of soms fan goud. It kin omskreaun wurde as in ljochtbrune tint dy't in bytsje nei giel niget.
Star Wars: Episode IV – A New Hope
Plot
As Luke nei it jûnsmiel werom komt, docht bliken dat R2-D2 poater is. De lytse androïde is der blykber op eigen manneboet op útgien om Obi-Wan Kenobi te sykjen. Hy hat gâns in foarsprong en is nearne te bekennen, en nei tsjuster is it te gefaarlik om him efternei. Luke, dy't by it himmeljen de twangklam fan R2-D2 ferwidere en dêrmei it útnaaien mooglik makke hat, beslút neat tsjin syn omke en muoike te sizzen, om't er wol foar it ferstân hat dat der wat swaaie sil as omke Owen dit heart. Ynstee giet er der de oare moarns betiid ôf en set mei C-3PO yn syn lânglider ôf om R2-D2 werom te heljen foar't omke Owen troch hat dat der wat mis is. Hy wurdt lykwols opmurken troch guon Tusken-kapers, leden fan in notoir ksenofobysk ras fan bûtenierdske wêzens dat lânseigen is op Tatooine, dy't him op harren bantha's, mânske ryddieren, efternei sette.
Goudbrún
By additive kleurminging (bgl. op tillefyzjes en kompjûterskermen) is goudbrún in tertiêre kleur, dy't oanmakke wurdt troch it mingen fan alle trije primêre kleuren (read, grien en blau). By subtraktive kleurminging (bgl. yn 'e druktechnyk) is it ek in tertiêre kleur, dy't produsearre wurdt troch it mingen fan 'e primêre kleuren maginta, giel en syaan (hoewol yn 'e praktyk meastal maginta, giel en swart brûkt wurde).
As namme foar in kleur waard de oantsjutting 'goudbrún' ynsafier bekend foar it earst registrearre yn 1891. Nei goudbrún wurdt benammen in soad ferwiisd yn resepten as de kleur dêr't itensieders nei stribje moatte yn harren bakte en frituerde itenswaren.
Star Wars: Episode IV – A New Hope
Plot
Krekt as Luke R2-D2 weromfûn hat, wurdt er oanfallen troch de Tusken-kapers, dy't him bewusteleas slane. Hy en de beide androïden wurde lykwols rêden troch Ben Kenobi, dy't de skrikfallige wêzens op 'e flecht jaget troch de pearrop fan in kraytdraak nei te bearen. As Luke út 'e doeken docht wat er yn 'e woastyn te sykjen hat, fertelt Ben Kenobi dat hy de Obi-Wan Kenobi is, dy't R2-D2 siket. Obi-Wan is syn wiere namme, mar ien dy't er al mear as tweintich jier net brûkt hat.
Goudbrún
Sjoch ek
Gold (color)
Star Wars: Episode IV – A New Hope
Plot
Obi-Wan nimt Luke en androïden mei nei syn wente, dêr't se feilich binne foar de Tusken-kapers. R2-D2 jout dan oan Obi-Wan it boadskip fan prinsesse Leia priis, dat er foar Luke net fierder ôfspylje woe. It docht bliken dat de holografyske bylden dy't Luke sjoen hat, mar in lyts stikje beslane fan in langere opname. Dêryn sprekt Leia Obi-Wan oan as "generaal Kenobi", en makket se der gewach fan dat har heit mei him yn 'e Kloane-oarloggen fochten hat. Se smeekt him om derfoar te soargjen dat de blaudrukken fan 'e Deadsstjer har thúswrâld Alderaan berikke, dêr't har heit se yn ûntfangst nimme sil. Se kinne dan analysearre wurde op swakten yn it ûntwerp dêr't de rebellen gebrûk fan meitsje kinne om mei de Deadsstjer ôf te weven. Leia beëiniget har boadskip mei it sizzen dat Obi-Wan de iennichste hoop fan it Rebelleferbûn is.
Obi-Wan leit oan Luke út dat er foarhinne in Jedi-ridder wie, ien fan 'e bewarders fan 'e frede yn 'e âlde Galaktyske Republyk, foar't de republyk ûnder fuotten helle waard en de Jedi frijwol útrûge waarden. De Jedi meitsje gebrûk fan in mystike mar apersonele krêft, dy't bekend stiet as "de Krêft" en dy't troch Obi-Wan omskreaun wurdt as "in enerzjyfjild skepen troch alle libbene wêzens […, dat] it Stjerrestelsel gearbynt." Troch training en meditaasje kinne dyjingen dy't "sterk yn 'e Krêft" binne, fermogens bemachtigje dy't boppenatuerlik lykje, wêrûnder telekineze, telepaty, foarkennis en de manipulaasje fan fysike enerzjy. Obi-Wan fertelt Luke dat er syn heit, Anakin Skywalker, goed kennen hat, mei't dat ek in Jedi-ridder wie. As Luke freget wat der mei him bard is, antwurdet Obi-Wan dat er fermoarde is troch Darth Vader, in learling fan Obi-Wan dy't himsels ferliede liet troch de tsjustere kant fan 'e Krêft. Obi-Wan besiket Luke oer te heljen om mei him te gean nei Alderaan en jout him syn heite ljochtsabel, it wapen dêr't de Jedi harren mei ûnderskiede. Luke antwurdet lykwols dat er ferantwurdlikheden op syn omke' pleats hat dêr't er him net samar foar weiwine kin.
Underweis werom nei hûs stjitte Luke, Obi-Wan en de beide androïden op in útbaarnde sânkrûper, en dêromhinne leit it besiedde mei de stoflike omskotten fan deasketten Jawa's. Luke mient earst, it is it wurk fan Tusken-kapers, mar Obi-Wan wiist derop dat dy it wapenreau net hawwe om in sânkrûper op sa'n wize te fernielen. Inkeld Keizerlike stoarmtroepers hawwe dat. Luke riddenearret út dat de stoarmtroepers omreden fan 'e stellen blaudrukken fan 'e Deadsstjer op 'e siik wêze moatte nei de beide androïden, en dat de Jawa's harren foar har dea grif trochwiisd hawwe nei de pleats fan syn omke en muoike. Hy hastiget him yn syn lânglider werom nei hûs, mar treft de pleats alhiel oer de kop helle oan, mei bûtendoar de ferkoalde liken fan omke Owen en muoike Beru.
No't er neat mear hat om foar te bliuwen, jout Luke him by Obi-Wan. Mei de beide androïden op sleeptou reizgje se nei de delsetting Mos Eisley, in plak dat op it dochs al wetteleaze Tatooine in strieminne reputaasje hat. Luke ferkeapet syn lânglider om oan jild te kommen foar de ôfreis fan it selskip fan 'e planeet. Yn in snústerige kroech hantsjebakt Obi-Wan mei de smokkelder Han Solo en dy syn ko-piloat Chewbacca, in Wookiee. Dyselden sitte om jild ferlegen, mei't se in lading smokkelwaar oerboard dumpt hawwe doe't se trappearre drigen te wurden; de eigner fan it guod, de pleatslike gangster Jabba de Hutt, easket no dat se de kontrabande fergoedzje. Se stimme dermei yn om Obi-Wan, Luke en de beide androïden nei Alderaan te bringen yn harren romteskip, de Millennium Falcon. It selskip ûntkomt krekt op 'e tiid fan Tatooine, mei't stoarmtroepers fan it Galaktysk Keizerryk Obi-Wan-en-dy op 'e hakken sitte.
Friends with Benefits (film)
Friends with Benefits is in Amerikaanske romantyske komeedzje út 2011 ûnder rezjy fan Will Gluck, mei yn 'e haadrollen Mila Kunis en Justin Timberlake. De titel betsjut "Freonen mei Foardielen", in ferwizing nei freonen dy't ek wolris geslachtsferkear hawwe. It ferhaal giet oer Jamie Rellis en Dylan Harper, dy't goed befreone reitsje, mar allebeide ûngelokkich yn 'e leafde binne. Om fan it aaklike gedoch mei ôfspraakjes en emoasjes ôf te wêzen, beslute se in seksuele relaasje te begjinnen poer foar de seks, sûnder ferplichtings. Dat giet net lang goed. Fan 'e filmkritisy krige Friends with Benefits oer it algemien positive resinsjes, en yn 'e bioskopen wie de film kommersjeel súksesfol.
Star Wars: Episode IV – A New Hope
Plot
Underwilens wurdt prinsesse Leia yn har sel yn 'e Deadsstjer op befel fan Darth Vader martele om 'e lokaasje oan 'e weet te kommen fan it haadkertier fan it Rebelleferbûn. As dat net daliks effekt sortearret, goait grut-moff Wilhuff Tarkin, de kommandant fan 'e Deadsstjer, it oer in oare boech. Hy lit it romtestasjon koers sette nei Leia har thúswrâld Alderaan. Dêr oankommen lit er har by him bringe en driget er dermei om it superlaserkanon fan 'e Deadsstjer tsjin Alderaan yn te setten. Leia jout dan einlings de lokaasje fan 'e basis fan 'e rebellen priis, dy't op Dantooine fêstige is. Tarkin fertelt har dat Dantooine fierstente ôfhandich is foar in effektive demonstraasje fan 'e macht fan 'e Deadsstjer en jout opdracht om Alderaan dochs te ferneatigjen. Underweis troch de hyperromte nei Alderaan bringt Obi-Wan oan syn nije learling Luke de basisbegjinsels fan 'e manipulaasje fan 'e Krêft by. Op in stuit merkt er "in fersteuring yn 'e Krêft", sa't er it sels neamt, dy't gearfalt mei de ferneatiging fan Alderaan.
Friends with Benefits (film)
Plot
Jamie Rellis is in headhunter foar in liedend útstjoerburo yn New York, dy't as taak kriget om Dylan Harper, de redakteur fan in webside út Los Angeles, oer te heljen om in baan by it tydskrift GQ yn New York oan te nimmen. Dylan komt nei New York foar in frijbliuwend petear, mar wifket earst noch oft er it wurkoanbod oannimme sil, ek al om't er net folle mei New York op hat. Jamie nimt him mei om 'e stêd te ferkennen, wêrby't se û.o. middenmank in flashmob bedarje. Nei dy rûnlieidng beslút Dylan úteinlik om 'e baan oan te nimmen. Mei't er fierders net ien yn New York ken, en om't hy en Jamie in dúdlike 'klik' hawwe, begjinne se mear tiid mei-inoar troch te bringen en ûntwikkelje se meitiid in goede, mar platoanyske freonskip.
Star Wars: Episode IV – A New Hope
Plot
By oankomst yn it planetestelsel fan Alderaan komt de Millennium Falcon de reële romte wer binnen yn in asteroïdefjild, dat alles is dat noch restearret fan 'e planeet. It romteskip komt te deun by de Deadsstjer yn 'e buert en rekket fêst yn 'e lûkstriel fan it stasjon ear't Obi-Wan en Han foar it ferstân krije dat it net in lytse moanne, mar in reuseftich romtestasjon is. De Millennium Falcon wurdt in hangaar fan 'e Deadsstjer binnen sleept, mar de opfarrenden witte oan finzenname te ûntkommen troch har te ferbergjen yn 'e romten dy't Han brûkt foar it ferfier fan smokkelwaar. Toch ferfalsking fan it lochboek miene de Keizerlike troepen dat de bemanning koart nei ôfreis fan Tatooine fan board gien is yn in rêdingskapsule.
Neitiid oermasterje se in pear stoarmtroepers, wa har wite wapenrissen mei gesichtsbedekkende helms Luke en Han stelle en oandogge. R2-D2 hackt it kompjûtersysteem fan 'e Deadsstjer en lokalisearret de generator fan 'e lûkstriel, dy't lykwols djip yn it romtestasjon sitewearre is. Obi-Wan, dy't de oanwêzigens fan Darth Vader gewaarwurden is, beslút dat hy de bêste kâns hat om sûnder sjoen te wurden sa djip yn it romtestasjon troch te kringen, wylst er dan tagelyk de oandacht fan Vader, dy't hìm likegoed fernimt, by de oaren wei liede kin. As Obi-Wan ôfset is, ûntdekt R2-D2 dat prinsesse Leia yn 'e Deadsstjer finzen holden wurdt. Tarkin hat ûnderwilens útfûn dat se him foar it lapke holden hat, mei't op Dantooine inkeld in al lang ferlitten rebellebasis te finen is. Dat makket him sa poer dat er daliks opdracht jûn hat ta har eksekúsje. As R2-D2 dat trochjout, bepraat Luke Han en Chewbacca om him te helpen by in rêdingsaksje.
Friends with Benefits (film)
Plot
Dylan en Jamie binne allebeide ûngelokkich yn 'e leafde, en as se it dêr op in jûn oer hawwe, oppenearje beiden dat se wol woene dat der in manear wie om seksueel oan har gerak te kommen sûnder alle ferfelende omballingen fan ôfspraakjes en hofmakkerij en drege emoasjes. Dat bringt harren op it idee om in seksuele relaasje mei inoar te begjinnen, wylst se gewoan freonen bliuwe, mar dan freonen mei foardielen. De seks is goed, mar om inoar dêrnei wer te sjen, is earst wat ûngemaklik. Dêr sette Dylan en Jamie harren lykwols gau oerhinne en neitiid genietsje se ferskate moannen fan 'e nije koers dy't harren freonskip nommen hat.
Star Wars: Episode IV – A New Hope
Plot
Yn 'e momkape fan in pear stoarmtroepers dy't in finzen nommen Wookiee ôfleverje, ynfiltrearret it trijetal it selleblok dêr't Leia finzen sit. Ear't se mei har ûntkomme kinne, wurde se lykwols ynsletten. De trochtaastende prinsesse sjit it roaster boppe in ôffalbuis stikken en fjouweresom springe se dêryn. Se komme út yn in ôffalromte, dêr't se earst oanfallen wurde troch in wêzen mei tentakels dat him yn it ôffalwetter beskûl hâldt, en as dat ynienen útpykt, docht bliken dat de ôffalparse oan gien is, en driigje se platdrukt te wurden. R2-D2 wit it ding op it lêste momint út te setten, wêrnei't it fjouwertal ûntsnapt nei de hangaar dêr't de Millennium Falcon stiet. Underwilens hat Obi-Wan de lûkstrielgenerator deäktivearre, mar neitiid wurdt er opwachte troch Vader, mei wa't er ferwikkele rekket yn in duël mei de ljochtsabel. Om syn selskipslju in kâns te jaan en ûntkom, offeret Obi-Wan himsels moedwillich op en lit er him troch Vader deadzje. Mei't er dan ien wurdt mei de Krêft, bliuwt der inkeld in ljochtsabel en in leech pak klean efter.
Friends with Benefits (film)
Plot
Jamie is de earste dy't ta de konklúzje komt dat dit it dochs net alhielendal is foar har. Se wol wol wer ris op in ôfspraakje, mar de seks mei Dylan is dêrfoar in behindering. Dat se se seit tsjin Dylan dat se ophâlde wol mei de seks. Neitiid besykje sy en Dylan inoar by in besyk oan Central Park oan in nije leafde te helpen. De frou dy't Dylan oansprekt, blykt in troude Belgyske toeriste te wêzen, mar Jamie hat byt as se in oantreklike jongeman oansprekt. Se giet ferskate kearen út mei dy Parker, dy't dokter is. As se op it fyfde ôfspraakje mei him op bêd rekket, pykt er ta har argewaasje de oare moarns gau út, om't er blykber allinne op seks út wie. Dyselde dei blykt Jamie har mem Lorna in nije leafde fûn te hawwen, mei wa't se ôfset is wylst se eins ôfpraat hie om mei Jamie it oankommende wykein fan Amerikaanske Unôfhinklikheidsdei troch te bringen.
Star Wars: Episode IV – A New Hope
Plot
Luke, Han, Chewbacca, prinsesse Leia, R2-D2 en C-3PO witte de Millennium Falcon te berikken en de Deadsstjer te ûntflechtsjen. Leia fynt dat de ûntsnapping wat al te maklik gie, mar Han wiuwt dat beswier fuort. Op 'e Deadsstjer wurdt út in petear tusken Vader en Tarkin lykwols dúdlik dat der in folchstjoerderke yn 'e Millennium Falcon pleatst is. Sa kin it romteskip folge wurde nei de geheime rebellebasis dêr't Leia har selskipslju hinne liedt, op 'e fjirde moanne fan 'e gasreus Yavin. Dêr draacht R2-D2 de blaudrukken fan 'e Deadsstjer oer oan 'e rebellen. By analyze troch saakkundigen wurdt fêststeld dat it romtestasjon ien swak punt hat: in termale útlaat, dy't fan it oerflak fan 'e bolfoarmige Deadsstjer streekrjocht tagong jout ta de enerzjyreäktor yn it sintrum fan it romtestasjon. As der in torpedo yn dy skacht smiten wurde kin, sil it opblazen fan 'e reäktor in keatlingreäksje feroarsaakje dy't de hiele Deadsstjer ferneatigje sil. De yngong fan 'e skacht is lykwols tige lyts en der is in presysjeskot foar nedich om him te treffen.
Friends with Benefits (film)
Plot
As Dylan nei it wykein ek weromgiet nei New York, nimt Jamie de tillefoan net op as er har opskillet. Nei't se him in pear dagen negearre hat, siket er har op ien fan har geheime leaflingsplakjes op (boppe-op in wolkekliuwer dêr't se gjin tillefoanberik hat). Hy wol witte wat der oan 'e hân is en sy fertelt him wat se him sizzen heard hat en dat se alhiel gjin gedoente mear mei him hawwe wol. Koarte tiid letter heart Jamie dat Dylan in oanbod foar in oare baan krigen hat. As er binnen it jier wer by GQ wei giet, betsjut dat dat sy de kommisje ynleverje moat dy't se krigen hat foar it oanleverjen fan him. Se siket him op om him dêroer te ûnderstean, wat ta in nije rûzje liet.
Star Wars: Episode IV – A New Hope
Plot
De ienpersoans X-wjukjagers en Y-wjukjager-bommesmiters fan 'e rebelle-ienheid fan generaal Jan Dodonna binne te lyts om effektyf tsjin te hâlden mei it ôfwargeskut fan 'e Deadsstjer, dat ûntwurpen is mei gruttere romteskippen yn gedachten. Dêrtroch slagget it de rebellen om deun genôch by de Deadsstjer te kommen. De Keizerlike troepen figelearje út wat de bedoeling fan 'e rebellen is, en Tarkin wurdt oanret om út foarsoarch de Deadsstjer te ferlitten, mei't der in lytse kâns is dat it romtestasjon ferneatige wurde sil. Dêr wol er lykwols neat fan witte. Vader set mei in stikmannich piloaten yn Keizerlike TIE-jagers út 'e hangaars fan 'e Deadsstjer ôf om 'e rebellen tsjin te kearen. Eltse kear as de rebellen deunby in presysjeskot komme, ferneatiget Vader harren tastellen.
Friends with Benefits (film)
Plot
Neitiid bringt Jamie tiid troch mei har frijfochten mem Lorna, dy't allegeduerigen nije en jongere frijers hat. Dy makket Jamie dúdlik dat se net krekt sa hoecht te libjen as sy; Jamie moat sels útsykje wat har gelokkich makket yn it libben. Underwilens moat Dylan syn suster Annie fan hûs, wat betsjut dat harren heit oerkomme moat nei New York, sadat Dylan in deimannich op him passe kin. As Dylan him ôfhellet, sjocht syn heit op 'e lofthaven in willekeurige frou oan foar in Deedee, dêr't er earst Jamie ek foar oanseach doe't Dylan har mei nei hûs naam. As er syn heit letter, as er wer helder is, freget wa't Deedee is, antwurdet dy dat sy de leafde fan syn libben wie, dy't by him wei gien is om't er te grutsk wie om ta te jaan yn in rûzje dy't se hiene. Dêr hat er syn hiele libben lang bot spyt fan hân, en hy ornearret dat dat ek de reden wie dat de mem fan Annie en Dylan úteinlik by him weigien is, om't se besefte dat se yn syn hert altyd de twadde kar wêze soe. Hy drukt Dylan op it hert om, as er sels de leafde fan syn libben fynt, har nea fuortglûpe te litten, wat er dêr ek foar dwaan moat.
Star Wars: Episode IV – A New Hope
Plot
Nei't de rebellen swiere ferliezen lit hawwe, en wylst de Deadsstjer Yavin-IV yn it each kriget en risselwearret om 'e moanne te ferneatigjen, beslút Luke it te prebearjen. Hy hat der wol fertrouwen yn, mei't er op Tatooine op likernôch deselde manear út 'e loft wei jacht makke hat op womp-rotten. Vader sjit ien fan Luke syn beide begelieders, Biggs Darklighter, oan grom, wylst de oare, Wedge Antilles, mei averij ôfswaaie moat. As Vader Luke yn it fizier nimt, wurdt er lykwols sels ûnferhoeds fan efteren oanfallen troch Han en Chewbacca yn 'e Millennium Falcon. Dyselden weve handich mei Vader syn begelieders ôf, wylst Vader syn TIE-jager ûnbestjoerber rekket, sadat er fuortsaait, de romte yn. Luke heart de stim fan Obi-Wan, dy't him oanfiteret om net op 'e kompjûter fan syn romteskip, mar op 'e Krêft te fertrouwen. Luke jout dêr gehoar oan en syn beide torpedo's falle persiis yn it gat fan 'e útlaat. Wylst Luke en oare oerlibjende rebellen ûntkomme, makket in ûnbidige eksploazje efter harren in ein oan 'e Deadsstjer, krekt op 'e tiid foar't it romtestasjon op 'e moanne Yavin-IV sketten hawwe soe. Neitiid fiere de rebellen op Yavin-IV de oerwinning mei in seremoanje wêrby't prinsesse Leia medaljes útrikt oan Luke en Han.
Foarskiednis
De Amerikaanske regisseur George Lucas wie fan bern ôf oan al in grut fan fan epyske opsette science fiction-films wêryn't fantasy-eleminten yn it ferhaal fermongen wiene. Benammen de searjefilm Flash Gordon, út 1936, spriek him bot oan. Yn 2013 seid er dêroer yn in fraachpetear: "Ik hold yn 't bysûnder fan 'e searjefilms oer Flash Gordon […] Fansels hie ik wol foar it ferstân hoe primityf en min makke oft dy wiene [… Mar] dat ik dêr sa fan hold wylst se sa freeslik wiene, makke dat ik my begûn ôf te freegjen wat der barre soe as se hiel goed makke waarden."
Friends with Benefits (film)
Plot
Syn heite wurden bringe Dylan oan it tinken oer syn eigen relaasje mei Jamie, en hy kriget einlings foar it ferstân dat sy foar him de wiere is. Mei help fan har mem beävensearret er dat Jamie op Grand Central Station komt, dêr't se mient har mem ôfhelje te moatten. Ynstee rekket se fersyld yn in troch Dylan bewurkmastere flashmob, dy't sjongt en dûnset op it liet Closing Time fan 'e band Semisonic. Jamie is mei stomheid slein oer dy ûntwikkeling en bliid ferrast as Dylan by har komt om har te fertellen wat er foar har fielt. Se tútsje inoar, mar beslute om te dwaan as hawwe inoar krekt met, sadat se by ôfspraakje nûmer 1 begjinne kinne. Se geane nei in kafee, dêr't se it lykwols net mear úthâlde en alles fan tafel reagje om inoar yn 'e earms te fallen en hertstochtlik te tútsjen.
Star Wars: Episode IV – A New Hope
Foarskiednis
Sadwaande risselwearre Lucas yn 1971, nei't er syn earste langspylfilm, THX 1138, makke hie, om 'e filmrjochten op Flash Gordon te keapjen. It ferhaal wie wol te bemachtigjen, mar de rjochten op it gebrûk fan 'e personaazjes wiene al yn it besit fan 'e Italjaanske filmprodusint Dino De Laurentiis, dy't se net ferkeapje woe. Mei't Lucas alles of neat woe, betsjutte dat dat er ôfsjen moast fan in remake fan Flash Gordon. Hy besleat werom te gean nei de basis en te sjen wêr't de betinker fan Flash Gordon, Alex Raymond, syn ynspiraasje wei hie. Sa ûntdiek er dat Flash Gordon loskes basearre wie op 'e Barzoom-romansearje fan Edgar Rice Burroughs (fral bekend wurden as de geastlike heit fan Tarzan) oer de aventoeren fan 'e Ierdling John Carter op Mars (dat yn 'e boeken in bewenne planeet is). Dêrnei kaam er derefter dat Burroughs him wer ynspirearje litten hie troch de roman Gulliver on Mars, fan Edwin Lester Arnold, út 1905.
Friends with Benefits (film)
Produksje
Friends with Benefits waard regissearre troch Will Gluck nei in senario fan himsels, Keith Merryman en David A. Newman op basis fan in idee fan Merryman, Newman en Harley Peyton. As produsinten wiene Gluck, Liz Glotzer, Martin Shafer, Jerry Zucker en Janet Zucker by it projekt belutsen foar de filmstudio's Castle Rock Entertainment, Olive Bridge Entertainment en Zucker Productions. Foar de film wie in budget beskikber fan $35 miljoen. De kamerarezjy wie yn 'e hannen fan Michael Grady, en de filmmuzyk stie ûnder tafersjoch fan Spring Aspers.
De opnamen setten op 20 july 2010 útein yn New York, dêr't û.m. yn sintraal Manhattan en yn Central Park filme waarde. Begjin augustus waard de produksje ferhuze nei Los Angeles. Der ûnstie in lytse opskuor om't Paramount Pictures yn 2010 ek in film yn produksje hie dy't Friends with Benefits komme soe te hjitten. Uteinlik besleat regisseur Ivan Reitman dy film in oare titel te jaan: No Strings Attached. Dêrnei liet Paramount syn protest tsjin 'e namme fan 'e film fan Castle Rock Entertainment et al. farre.
Star Wars: Episode IV – A New Hope
Foarskiednis
Nei't er dy nije ynfloeden opdien hie, begûn Lucas te wurkjen oan in eigen science fiction-epos, wylst er yn 'e tuskentiid de film American Graffiti makke. Mei't er ornearre dat syn eardere wurk THX 1138 sa min ûntfongen wie om't de toansetting sa somber wie, besleat er dat The Star Wars fleurich en aventoerlik wurde moast. Begjin jannewaris 1973 begûn er serieus oan 'e film te wurkjen, nei eigen sizzen "acht oeren deis, fiif dagen yn 'e wike". Ut syn ierste oantekenings stalde er in gearfetting fan twa bledsiden gear, dy't er Journal of the Whills neamde. Dat wurk fertelde it ferhaal fan learling CJ Thorpe, dy't traind waard as in "Jedi-Bendu"-romtekommando troch de legindaryske Mace Windy. De frustraasje sloech ta om't Lucas syn eigen ferhaal te yngewikkeld fûn foar it algemiene bioskooppublyk, dat op 13 april 1973 begûn er mei it skriuwen fan in treatment (in gearfetting fan in senario) fan trettjin siden, dy't er de wurktitel The Star Wars ("De Stjerre-oarloggen") joech. Dêrfoar helle er oanfoljende ynspiraasje út 'e Japanske film The Hidden Fortress (1958) fan regisseur Akiro Kurosawa.
Friends with Benefits (film)
Distribúsje
De distribúsje fan Friends with Benefits waard fersoarge troch Screen Gems. De film gie op 18 july 2011 yn New York yn premiêre, wêrnei't er op 22 july yn 'e Amerikaanske bioskopen iepene. It byhearrende soundtrackalbum ferskynde op 19 july by platemaatskippij Madison Gate Records. Friends with Benefits kaam op 2 desimber 2011 út op dvd en blu-ray.
Star Wars: Episode IV – A New Hope
Foarskiednis
Doe't er mei syn treatment te suteljen gie by de grutte filmstudio's fan Hollywood lâns, seach United Artists, dêr't Lucas earder mei gearwurke hie, ôf fan it oankeapjen fan 'e nije film. Dêrop presintearren Lucas en filmprodusint Gary Kurtz de treatment oan Universal Pictures, de studio dy't earder Lucas syn film American Graffiti finansierd hie. Dêr seagen de studiobazen ek net folle yn syn nije projekt. Lucas syn kollega Francis Ford Coppola, dy't him holpen hie by syn besykjen om 'e filmrjochten op Flash Gordon te bemachtigjen, fungearre as kroade om it projekt binnen te heljen by The Directors Company, in dochterûndernimming fan Paramount Pictures, dy't er yn 'e mande mei Peter Bogdanovich en William Friedkin bestjoerde. Bogdanovich en Friedkin hiene lykwols twifels oer Lucas syn fermogens as regisseur en stimden Coppola syn foarstel om The Star Wars te meitsjen fuort. Ek Walt Disney Productions wiisde it projekt ôf, benammen om't de studiobaas, Lew Wasserman, miende dat science fiction gjin takomst hie.
Friends with Benefits (film)
Untfangst
Fan 'e filmkritisy krige Friends with Benefits oer it algemien positive resinsjes. Sa priizge Manohla Dargis fan The New York Times de film as in "luchtige, flugge en grappige komeedzje" en murk se ek op dat der wiere gemy bestie tusken haadrolspilers Mila Kunis en Justin Timberlake. Yn 'e Chicago Sun-Times joech Roger Ebert Friends with Benefits 3 fan 4 stjerren. Hy stelde fêst dat de film gjin ferrassende ôfwikings fan it sjenrestramyn fertoande, mar heakke dêroan ta: "Wat lykwols net eltse romantyske komeedzje hat, is goede dialooch, dy't yn heech tempo op 'e just manear brocht wurdt."
Star Wars: Episode IV – A New Hope
Foarskiednis
Lucas sei oer dy rige ôfstegerings letter: "Ik haw altyd wat in aparteling west foar Hollywood-lju. Se fine dat ik nuvere films meitsje." Neffens Kurtz wie it probleem "dat studiobazen oer it algemien [filmprojekten] sykje dy't ferline jier populêr wiene, ynstee dat se besykje foarút te sjen nei wat takom jier populêr wêze kin." En science fiction wie mids 1970-er jierren no ienris net bysûnder populêr. By in fraachpetear yn 1977 makke Lucas der in punt fan om derop te wizen dat Star Wars "net oer de takomst" giet en dat it "fantasy is dat folle tichter by de Bruorren Grimm stiet as by 2001: A Space Odyssey." Dêr heakke er oan ta dat it benammen syn bedoeling wie om 'e jongerein in "oprjocht, sûn fantasijlibben [te jaan], it soarte dat myn generaasje hie. Wy hiene westerns, piratefilms, alderhanne geweldige dingen. No hawwe se The Six Million Dollar Man en Kojak. Wêr is de romantyk, it aventoer en de wille dy't foarhinne yn frijwol eltse film ferwurke wiene?"
Mei't oaren de treatment fan The Star Wars lêzen hiene en harren oanfiteren om net op te jaan, giene Lucas en Kurtz ek nei de ôfwizing troch Disney troch mei it sykjen nei in filmstudio om harren projekt te finansieren. Dy fûnen se úteinlik yn 20th Century Fox, dêr't Lucas studiobaas Alan Ladd jr. wist te oertsjûgjen fan it potinsjeel fan syn projekt. Yn juny 1973 tekene er in kontrakt mei Fox om foar in salaris fan $150.000 it senario te skriuwen en de film te regissearjen. Hoewol't Ladd net folle begriep fan 'e technyske kant fan it projekt, wied er ta de konklúzje kommen dat Lucas wier talint hie. Lucas sei dêr letter oer: "Hy ynvestearre yn my, [ynstee fan] yn 'e film." Doe't American Graffiti in súkses yn 'e bioskopen wie, slagge it Lucas om syn kontrakt iepen te brekken en der ek de rjochten op eventuele ferfolchfilms yn op te nimmen. Hy hie syn eigen salaris ek oansjenlik opkrikke kind, mar seach dêrfan ôf en levere $500.000 yn om yn ruil dêrfoar it folsleine eignerskip fan 'e merchandisingrjochten op 'e mediafranchise yn 'e hannen te krijen, wat letter in geniale set blike soe te wêzen.
Friends with Benefits (film)
Untfangst
Yn it tydskrift Variety fûn Peter Debruge de plot fan Friends with Benefits foarsisber, mar fierders sûnder lek of brek. Hy wie lykwols tige loovjend oer de haadrolspilers, en neamde Kunis "in natoertalint op it mêd fan komeedzje". Owen Gleiberman fan Entertainment Weekly hie himsels by it sjen fan 'e film fermakke, mar fûn dat de toansetting ynkonsekwint wie. Yn 'e Britske krante The Guardian parte Peter Bradshaw Friends with Benefits lykwols mar 1 fan 5 stjerren ta en skreau dat der "gjin foardiel te beheljen" wie it sjen fan 'e film.
Opbringst
Friends with Benefits brocht yn 'e bioskopen yn 'e Feriene Steaten en Kanada $55,8 miljoen op, en yn alle oare lannen en territoaria $94,6 miljoen. Wrâldwiid kaam de opbringst dêrmei út op $150,4 miljoen. Ofset tsjin it budget fan $35 miljoen betsjut dat in winst fan $115,4 miljoen, hoewol't dêr de marketingkosten noch wol ôf moatte. Dêrmei wie Friends with Benefits in kommersjeel súkses.
Prizen
Friends with Benefits waard nominearre foar de People's Choice Award foar favorite komeedzjefilm. Mila Kunis waard foar har rol yn 'e film nominearre foar de Teen Choice Award foar favorite froulike simmerfilmstjer, de People's Choice Award foar favorite aktrise yn in komeedzjefilm en de Nederlânske Rembrandt Award foar bêste bûtenlânske aktrise. Justin Timberlake waard nominearre foar de Teen Choice Award foar favorite manlike simmerfilmstjer.
Star Wars: Episode IV – A New Hope
Senario
Yn jannewaris 1975 kaam de twadde ferzje fan it senario ree, dat as titel hie: Adventures of the Starkiller: Episode I – The Star Wars. Dêryn waard as haadpersoan de opslûpen jonge Luke Starkiller yntrodusearre, wylst Annikin no Luke syn heit waard, in wize Jedi-ridder. De Jedi wiene nij, krektlyk as de Krêft, in mystyk enerzjyfjild dat troch Jedi en Sith manipulearre wurde koe. Dizze twadde ynkarnaasje fan it senario telde mear as 200 bledsiden, wat te lang wie en Lucas foar it earst oansette om syn ferhaal oer mear as ien film út te smaren. Nei ferrin fan tiid kaam er op it idee om der in "trilogy fan trilogyen" fan te meitsjen.
Wylst er mei de trêde ferzje fan it senario dwaande wie, liet Lucas him beynfloedzje troch fantasyromans (û.o. The Hobbit fan J.R.R. Tolkien), troch strips en troch beskate letterkundige útjeften, lykas The Hero with a Thousand Faces fan Joseph Campbell. Hy hierde yllustrator Ralph McQuarrie yn om skilderijen fan beskate sênes te meitsjen, dy't er oan syn senario taheakke doe't er it úteinlik ynlevere by 20th Century Fox. De trêde ferzje, mei as titel The Star Wars: From the Adventures of Luke Starkiller kaam ree op 1 augustus 1975 en omfieme hast alle eleminten út 'e úteinlike film. Sa wie de wize heit út 'e eardere ferzje no dea en ferfongen troch in nij heitefiguer dat Ben Kenobi hiet.